Jetzt isch es siebe mönät her und es dued eifach no so unglaublich fest weh. Ich fühl mich vo mine mitmensche im stich gla. All dönt so wes mis sterndi niä gä hät. Ich chas nid erträge anderi müetere mit irene kind zgseh und no schlimmer isch für mich, wenn ich öper gseh wo schwanger isch. De schmerz i mier isch unglaublich. Ich weiss ich cha nid mine mitmensche gschuld gä, will ich weiss, dass sie mich nid chönt verstah, doch glich duets so sehr weh und ich fühl mich alei. Ich ha sgfühl bis uf mi fründ interessiärts gar niemert wiäs miär gad. Die tröschtende wort wiä: Bis froh, dass es nid spöter gstorbe isch oder vilicht heds müesse so cho diä nimm ich a, aber tröschte dönds mich nid.